उत्तर प्रदेश में दस IAS अधिकारियों को नई जिम्मेदारी
अपर मुख्य सचिव वित्त संजीव कुमार मित्तल को अपर मुख्य सचिव राज्य कर विभाग, अपर मुख्य सचिव व्यावसायिक शिक्षा एवं प्राविधिक शिक्षा विभाग एस राधा चौहान को अपर मुख्य सचिव वित्त आयुक्त व संस्थागत वित्त विभाग के साथ वाह्य सहायतित परियोजना विभाग व महिला कल्याण विभाग तथा बाल विकास एवं पुष्टाहार विभाग का प्रभार दिया गया है।
लखनऊ. उत्तर प्रदेश शासन ने सोमवार की देर रात 10 IAS अधिकारियों को नई जिम्मेदारी सौंपी है। नियुक्ति विभाग से मिली आधिकारिक जानकारी के अनुसार, उत्तर प्रदेश के मुख्य सचिव राजेंद्र कुमार तिवारी को उनके वर्तमान पद के साथ अवस्थापना एवं औद्योगिक विकास आयुक्त का प्रभार सौंपा गया है। नियुक्ति विभाग के विशेष सचिव धनंजय शुक्ला ने अधिकारियों को उनकी तैनाती की सूचना भेजी है। आदेश के अनुसार, अपर मुख्य सचिव ऊर्जा एवं अतिरिक्त ऊर्जा स्रोत विभाग अरविंद कुमार को स्थानांतरित कर अपर मुख्य सचिव अवस्थापना एवं औद्योगिक विकास विभाग तथा आईटी एवं इलेक्ट्रानिक्स विभाग के पद पर तैनात किया गया है।पढ़ें- Budget 2021: प्रधानमंत्री नरेंद्र मोदी बोले- आत्मविश्वास बढ़ाने वाला बजट, लाएगा सकारात्मक बदलावइसके अलावा कृषि उत्पादन आयुक्त आलोक सिन्हा से अपर मुख्य सचिव राज्य कर विभाग तथा मनोरंजन कर विभाग का अतिरिक्त प्रभार हटाया गया है और उन्हें अपर मुख्य सचिव ऊर्जा का अतिरिक्त प्रभार सौंपा गया है। प्रमुख सचिव ऊर्जा एम देवराज को स्थानांतरित करते हुए अध्यक्ष एवं प्रबंध निदेशक उत्तर प्रदेश पावर कॉरपोरेशन लिमिटेड व अध्यक्ष उत्तर प्रदेश जल विद्युत निगम, अध्यक्ष उत्तर प्रदेश राज्य विद्युत उत्पादन निगम तथा पारेषण निगम के पद पर तैनाती दी गई है।पढ़ें- Budget 2021: लोक कल्याणकारी, सर्वसमावेशी तथा 'आत्मनिर्भर भारत' की मंशा के अनुरूप है बजट- योगीअपर मुख्य सचिव वित्त संजीव कुमार मित्तल को अपर मुख्य सचिव राज्य कर विभाग, अपर मुख्य सचिव व्यावसायिक शिक्षा एवं प्राविधिक शिक्षा विभाग एस राधा चौहान को अपर मुख्य सचिव वित्त आयुक्त व संस्थागत वित्त विभाग के साथ वाह्य सहायतित परियोजना विभाग व महिला कल्याण विभाग तथा बाल विकास एवं पुष्टाहार विभाग का प्रभार दिया गया है।पढ़ें- Budget 2021: बजट में जीडीपी की रिकार्ड गिरावट का उल्लेख नहीं- कांग्रेसप्रमुख सचिव चिकित्सा स्वास्थ्य एवं परिवार कल्याण विभाग आलोक कुमार द्वितीय को प्रमुख सचिव चिकित्सा शिक्षा विभाग, अपर मुख्य सचिव चिकित्सा शिक्षा विभाग डॉ रजनीश दुबे को अपर मुख्य सचिव नगर विकास, नगरीय रोजगार एवं गरीबी उन्मूलन कार्यक्रम विभाग व राज्य मिशन निदेशक स्वच्छ भारत मिशन के पद पर तैनाती दी गई है।पढ़ें- महाराष्ट्र: ठाणे में गिरी इमारत, आठ लोगों के फंसे होने की आशंकाइसके अलावा प्रमुख सचिव आवास एवं शहरी नियोजन विभाग एवं नगर विकास, नगरीय रोजगार एवं गरीबी उन्मूलन कार्यक्रम विभाग दीपक कुमार से प्रमुख सचिव नगरीय विकास, नगरीय रोजगार एवं गरीबी उन्मूलन कार्यक्रम विभाग तथा राज्य मिशन निदेशक स्वच्छ भारत मिशन उत्तर प्रदेश का अतिरिक्त प्रभार हटाया गया है। मुख्यमंत्री के सचिव आलोक कुमार तृतीय को मुख्यमंत्री के सचिव के अतिरिक्त व्यवसायिक शिक्षा विभाग एवं प्राविधिक शिक्षा विभाग का अतिरिक्त प्रभार दिया गया है। पढ़ें- Budget 2021: MSP बढ़ाकर उत्पादन लागत का 1.5 गुना किया गया